# 29 сентябрь

29 сентябрь — григориан стиле буйынса йылдың 272-се көнө (кәбисә йылында 273-сө). Йыл аҙағынаса 93 көн ҡала.

# 29 сентябрь
## Байрамдар һәм иҫтәлекле даталар
### Халыҡ-ара

* БМО: Бөтә донъя йөрәк көнө.

# 29 сентябрь
## Байрамдар һәм иҫтәлекле даталар
### Милли

* АҠШ: Ҡәһүә көнө.
* Бруней: Конституция көнө.
* Рәсәй Федерацияһы: Көҙгө яңғыҙлыҡ көнө.

# 29 сентябрь
## Байрамдар һәм иҫтәлекле даталар
### Һөнәри

* Аргентина: Уйлап сығарыусылар көнө.
* Иран: Янғын һағы көнө.
* Ҡырғыҙстан: Ҡан донорҙары көнө.
* Рәсәй Федерацияһы: Табип-отоларингологтар көнө.

# 29 сентябрь
## Тарихи ваҡиғалар

* 1829: Лондонда Скотланд-Ярд төҙөлә.
* 1907: Санкт-Петербургта беренсе трамвай йөрөй башлай.
* 1916: Джон Рокфеллер донъялағы тәүге миллиардер була.
* 1957: Силәбе өлкәһендәге «Маяҡ» предприятиеһында радиация аварияһы.
* 1990: АҠШ-тың бишенсе быуын «F-22» истребителе тәүге осош яһай.

# 29 сентябрь
## Был көндө тыуғандар
### Башҡортостан менән бәйле шәхестәр
#### 0 һәм 5 һанына тамамланған йылдарҙа тыуғандар

* Близнецов Альберт Васильевич (1935), ғалим-зоотехник, 1973 йылдан Башҡортостан ауыл хужалығы институты һәм Башҡорт дәүләт аграр университеты уҡытыусыһы, шул иҫәптән 1978—1997 йылдарҙа айырым зоотехния кафедраһы, 2002—2009 йылдарҙа малсылыҡ продукттарын етештереү технологияһы кафедраһы мөдире. Ауыл хужалығы фәндәре докторы (2002), профессор (1994). Башҡорт АССР-ының атҡаҙанған зоотехнигы (1980). Сығышы менән хәҙерге Башҡортостан Республикаһының Шишмә районы Шишмә ауылынан.
* Коробков Геннадий Евгеньевич (1945), ғалим-инженер-механик. Өфө дәүләт нефть техник университетының нефть һәм газды транспортлау һәм һаҡлау кафедраһы уҡытыусыһы. Техник фәндәр докторы. Башҡортостан Республикаһының атҡаҙанған нефтсеһе, Рәсәй Федерацияһының почётлы юғары һөнәри белем биреү хеҙмәткәре.
* Щепарев Михаил Андреевич (1950), спортсы, тренер, йәмәғәтсе. 1978 йылдан Олимпия резервының махсуслашҡан балалар-үҫмерҙәр спорт мәктәбенең биатлон буйынса тренеры; 1971 йылдан «Спартак» ирекле спорт йәмғиәтенең Белорет ҡала советы рәйесе. Башҡортостан Рспубликаһының атҡаҙанған физик культура хеҙмәткәре (2006). Сығышы менән хәҙерге Башҡортостан Республикаһының Белорет районы Егәҙе ауылынан.
* Вербицкая Галина Яковлевна (1960), ғалим-театр белгесе. 1988 йылдан хәҙерге Заһир Исмәғилев исемендәге Өфө дәүләт сәнғәт институты уҡытыусыһы. Сәнғәт фәндәре кандидаты (2008). Башҡортостан Рспубликаһының атҡаҙанған сәнғәт эшмәкәре (2006). Сығышы менән Өфө ҡалаһынан.
* Фёдоров Виктор Николаевич (1960), төҙөүсе, хужалыҡ эшмәкәре. Күмертау ҡалаһы «Акрополь» яуаплылығы сикләнгән йәмғиәтенең генераль директор урынбаҫары. Башҡортостан Рспубликаһының атҡаҙанған төҙөүсеһе.

# 29 сентябрь
## Был көндө тыуғандар
### Башҡортостан менән бәйле шәхестәр
#### 2 һәм 7 һанына тамамланған йылдарҙа тыуғандар

* Садиҡов Фәрит Шәмсетдин улы (1927—20.12.1987), тракторсы, йәмәғәтсе. 1947 йылдан Ҡырмыҫҡалы районы Фрунзе исемендәге колхоз тракторсыһы, 1959 йылдан шәкәр сөгөлдөрө үҫтереү буйынса механизацияланған звено етәксеһе. Башҡорт АССР-ының алтынсы саҡырылыш (1963—1967) Юғары Советы депутаты. Социалистик Хеҙмәт Геройы (1973), РСФСР-ҙың атҡаҙанған ауыл хужалығы механизаторы (1967).
* Рамазанова Ҡифая Баймөхәмәт ҡыҙы (1937), табип. 1961—2012 йылдарҙа Үрге Тәтешле үҙәк район дауаханаһы терапевы, табип-рентгенологы, бүлек мөдире. Халыҡтар Дуҫлығы ордены кавалеры (1981). Табиптарҙың Бөтә Союз съезы делегаты (Мәскәү, 1988). Сығышы менән хәҙерге Башҡортостан Республикаһының Дүртөйлө районы Шишмә ауылынан.
* Ишбулатов Рәшит Шакирйән улы (1952), табип-офтальмолог, рационализатор һәм уйлап табыусы. 1981 йылдан Өфө күҙ ауырыуҙары ғилми-тикшеренеү институты хеҙмәткәре, 1991 йылдан балалар хирургия бүлеге мөдире, 2013 йылдан — стационарҙы алмаштырыу бүлеге мөдире. 2005—2013 йылдарҙа Өфөләге 3-сө балалар поликлиникаһының баш табибы. Башҡортостан Республикаһының атҡаҙанған уйлап табыусыһы (1994) һәм атҡаҙанған табибы (2001), Рәсәй Федерацияһының һаулыҡ һаҡлау отличнигы (2004). Сығышы менән хәҙерге Башҡортостан Республикаһының Әбйәлил районы Асҡар ауылынан.
* Хәкимова Асия Зәки ҡыҙы (1952—17.08.2015), инженер. 1980—2009 йылдарҙа «Салауатбыяла» берекмәһе инженеры. Башҡортостан Республикаһының атҡаҙанған төҙөүсеһе (2005). Сығышы менән Салауат ҡалаһынан.
* Самосюк Борис Алексеевич (1957), рәссам, педагог. Өфө ҡалаһының 2-се балалар сәнғәт мәктәбе уҡытыусыһы. 1993 йылдан Рәсәй Рәссамдар союзы ағзаһы. Башҡортостан Республикаһының атҡаҙанған рәссамы (2010).
* Агашкова Ирина Георгиевна (1962), театр актёры. 1983—2013 йылдарҙа Башҡортостандың Рус дәүләт академия драма театры актёры. 1990 йылдан СССР Театр эшмәкәрҙәре союзы ағзаһы. Башҡортостан Республикаһының халыҡ артисы (2005).
* Мурзашев Сергей Михайлович (1967), педагог, спортсы. 1992 йылдан Мишкә районы Сурай ауылы Янаш Ялҡайн исемендәге мари гимназияһының физик культура уҡытыусыһы. Башҡортостан Республикаһының атҡаҙанған уҡытыусыһы (2017), Рәсәй Федерацияһының почётлы дөйөм белем биреү хеҙмәткәре (2012), хәрби-ғәмәли күпбәйге буйынса СССР-ҙың спорт мастеры (1989). Сығышы менән ошо ауылдан.
* Королева Лариса Алексеевна (1967), педагог. 1993 йылдан Салауат ҡалаһы балалар баҡсалары һәм мәктәптәренең уҡытыусы-логопеды; 2007 йылдан — Психологик-медицина-педагогик комиссия мөдире. Башҡортостан Республикаһының мәғариф отличнигы (2010). Сығышы менән хәҙерге Ырымбур өлкәһенең Васильевка ауылынан.

# 29 сентябрь
## Был көндө тыуғандар
### Башҡортостан менән бәйле шәхестәр
#### 3 һәм 8 һанына тамамланған йылдарҙа тыуғандар

* Хужин Рәшит Малик улы (1943), ауыл хужалығы хеҙмәткәре. 1984—2006 йылдарҙа Дәүләкән районының «Өршәк» колхозы рәйесе. Башҡортостандың атҡаҙанған ауыл хужалығы хеҙмәткәре, райондың почётлы гражданы. Сығышы менән Яңы Йәнбәк ауылынан.
* Ғабдулхаҡова Зинфира Әхмәт ҡыҙы (1948), бейеүсе, педагог. Рудольф Нуриев исемендәге Башҡортостан хореография колледжы уҡытыусыһы. Фәйзи Ғәскәров исемендәге дәүләт академия ха­лыҡ бейеүҙәре ансамбленең элекке бейүсеһе. Башҡорт АССР-ының атҡаҙанған артисы.

# 29 сентябрь
## Был көндө тыуғандар
### Башҡортостан менән бәйле шәхестәр
#### 4 һәм 9 һанына тамамланған йылдарҙа тыуғандар

* Йәрми Сәйете (1884—19.10.1972), шағир-импровизатор. 1938 йылдан СССР Яҙыусылар союзы ағзаһы. Башҡорт АССР-ының халыҡ сәсәне (1944).

# 29 сентябрь
## Был көндө тыуғандар
### Дөйөм исемлек

* 1547: Мигель де Сервантес, Испания яҙыусыһы.
* 1795: Кондратий Рылеев, Рәсәй империяһы шағиры, йәмәғәт эшмәкәре, декабрист.
* 1843: Михаил Скобелев, Рәсәй империяһының хәрби эшмәкәре.
* 1904: Николай Островский, СССР яҙыусыһы.
* 1975: Андрей Шевченко, СССР һәм Украина футболсыһы.
* 1971: Дельфин, СССР һәм Рәсәй шағиры, музыканты.

# 29 сентябрь
## Был көндө вафат булғандар

* 1902: Эмиль Золя, Франция яҙыусыһы.
* 1902: Рудольф Дизель, немец уйлап табыусыһы.
* 1930: Илья Репин, рус рәссамы.
* 1943: Бәҙретдинов Миңнулла Бәҙретдин улы, Советтар Союзы Геройы (1944). Граждандар һəм Бөйөк Ватан һуғыштарында ҡатнашыусы.
* 1943: Миңлеғолов Тәфтизән Таһир улы, Бөйөк Ватан һуғышында ҡатнашыусы, Советтар Союзы Геройы (1944).